
ОБЩИНА БУРГАС

ДО  
ПРЕДСЕДАТЕЛЯ 
НА ОБЩИНСКИ СЪВЕТ
ГР. БУРГАС

ДОКЛАДНА ЗАПИСКА

от

ДИМИТЪР НИКОЛОВ – КМЕТ НА ОБЩИНА БУРГАС

ОТНОСНО: Одобряване на служебен проект за изменение на ОУП на гр.Бургас в обхвата на част от кв.16, 17, 18 и 19 по плана на кв.Крайморие, гр.Бургас
УВАЖАЕМИ   ОБЩИНСКИ   СЪВЕТНИЦИ, 

С Решение на Общински съвет Бургас, взето на Заседание №9 от 29.03.2016г. по т.58 от дневния ред е  одобрено    техническо задание и е допуснато  изменение на ОУП на гр.Бургас, в обхват на част от кв.16, 17, 18 и 19  по плана на кв.Крайморие.В изпълнение на взетото решение  е изготвен служебен проект за изменение на ОУП в посочения обхват.

Съгласно ОУП на град Бургас, одобрен с Решение №51-1/21.07.2011г. на Общински съвет Бургас, обнародвано в ДВ бр.71/13.09.2011г.  проектната територия попада в  ”Жилищна устройствена зона с преобладаващо застрояване с малка височина” (7/Жм) и  ”Жилищна устройствена зона с преобладаващо застрояване със средна височина” (6/Жс) и двете с параметри за застрояване, съгласно правилата за прилагане на ОУП на гр.Бургас, в съответствие с действащ ПУП за кв."Крайморие", одобрен с Решение №32/13.04.2009г. на Общински съвет Бургас
Съгласно правилата за прилагане на ОУП на гр.Бургас, устройствена зона 7/Жм е предвидена за   преобладаващо застрояване с малка височина, състояща се предимно от жилищни сгради, като се допуска изграждане на административни и делови сгради, хотели, научни и учебни заведения, обекти на социалната инфраструктура, културата, търговията, услугите, подземни и етажни паркинги и гаражи, търговско-складови и безвредни производства, обекти на инженерната инфраструктура и други. 

Устройствена зона 6/Жс е предвидена за   преобладаващо застрояване със средна височина. Състои се предимно от жилищни сгради, като се допуска изграждане на административни и делови сгради, хотели, научни и учебни заведения, обекти на социалната инфраструктура, културата, търговията, услугите, подземни и етажни паркинги и гаражи, търговско-складови и безвредни производства, обекти на инженерната инфраструктура и други.

Цялата територия предмет на настоящото изменение на ОУП попада в разширението на кв.Крайморие, съгласно утвърдените нови регулационни граници на кв.Крайморие, съгласно действащия Подробен устройсвен план, одобрен с Решение №32/13.04.2009г. на Общински съвет Бургас.  

В територията са проведени археологически проучвания. Разкрити са национални културни археологически ценности с висока стойност. За същите с изменение на ПР са обособени самостоятелни УПИ.

Наличието на археологически недвижими културни  ценности, местоположението на територията, промените в условията при които е изготвен ПУП и инвестиционната инициатива на собственика на ПИ, представляващи преобладаващата част от ПИ в зоната налагат нов устройствен подход при структуриране на територията . 

В обхвата на предложението за изменение на ОУП попадат само  имоти собственост на „Форос Дивелъпмънт“  АД, за които са заявени инвестиционни намерения, както следва:

- УПИ ІІ-158, УПИ ІІІ-280, УПИ ІV-158, УПИ VІ-280, УПИ VІІ-272, УПИ VІІІ-273, УПИ ІХ-273 и  УПИ ІХ-273  на кв. 16 по плана на кв. Крайморие, гр. Бургас; 

- УПИ І-280 на кв. 17 по плана на кв. Крайморие, гр. Бургас; 

- УПИ І-280, УПИ ІІ-281, УПИ VІІ-281, УПИ V-274 на кв. 18 по плана на кв. Крайморие, гр. Бургас;  

- УПИ ІІІ-279 на кв. 19, по плана на кв. Крайморие, гр. Бургас. 
В обхвата на проектната територия са заявени инвестиционни намерения от собственика на описаните по-горе поземлени имоти и с решение на Общински съвет Бургас, взето на Заседание №9 от 29.03.2016г. по т.58 от дневния ред е допуснато и изготвяне на проект за изменение на  Подробен устройствен план – План за регулация и застрояване в гореописания обхват.
С изменението на ОУП в обхват на части от квартали 16, 17, 18 и 19 по плана на действащия ПУП-ПРЗ на кв. Крайморие, гр. Бургас, попадащи   в устройствени зони 7/Жм и 6/Жс, се предвижда обособяване на нова устройствена зона – ”Локален център – „Форос”, кв. Крайморие” - (6/Ц2). Територията е разположена в северния край на районна артерия – клас 3Б / територията на бивша местност „Кафка“/  и  в северозападната част на разширението на кв. „Крайморие“. Необходимостта от въвеждане на самостоятелна смесена централна зона се обуславя от новите обществено-икономически условия и наличието на ценни археологически находки във въпросната територия, както и при спазване на  принципа на ОУП – Бургас за полицинтрентрично развитие на градската територия. 
Предвидените с изменението на ОУП на гр.Бургас градоустройствени показатели за новата устройствена зона 6/Ц2 и последващото в съответствие с него изменение на действащ ПУП - план за регулация и застрояване на кв. „Крайморие”, гр. Бургас, ще доведат до конкретизиране на плановото и обогатяване на силуетното решение, предвид ново възникналите   обстоятелства, както и ще се осигури възможност за изграждане на обекти за обществено обслужване във връзка с развитието на културен туризъм.   С тази промяна ще се създадат  условия за реализиране на      инвестиционната инициатива на собственика на ПИ в територията- „Форос Дивелъпмънт” АД за създаването на привлекателен вторичен градски и културен център.

За новообразуваната устройствена зона- ”Смесена централна зона” - (6/Ц2) се установяват следните  параметри на застрояване Плътност – до 40%,  Кинт - до 2,0, мин. озел. 50%, като се допуска високо застрояване, което се доказва с ПУП, без допускане на намалени отстояния между отделните застройки. За смесена централна зона съгласно разпоредбата на чл.38 от Наредба №7 за ПНУОВТУЗ, допустимите показатели за застрояване са Плътност до 100%, Кинт до 5,0 и Озеленяване мин.20%. Видно е че установените с изменението на ОУП показатели са  максимално близки до установените с ПУП към момента и са значително по-ниски от нормативно допустимите.
В УПИ II, кв.16 по плана на кв.Крайморие, ПИ с идентификатор 07079.30.2 по КК на гр.Бургас, отчитайки местоположението на имота  се предвижда възможност за изграждане на пунктова сграда без ограничение на градоустройствените параметри, които ще се доказват с РУП, спазвайки всички останали нормативни изисквания и при условията на §9 от Наредба №7/МРРБ за ПНУОВТУЗ.Това е указано в правилата за прилагане на плана след одобряване на изменението и влизането му в сила.
На 20.05.2016г. е проведено  обществено обсъждане на проекта за изменение на ОУП в гореописания обхват по реда на чл.127, ал.1 от ЗУТ. Видно от протокола от проведеното обществено обсъждане, няма постъпили предложения и възражения.
Предвид факта че показателите за плътност и интензивност на застрояването не се променят съществено не се налага промяна в главните разпределителни мрежи на техническата инфраструктура. Не се променя главната улична мрежа, утвърдена с действащ ПУП.
Проектът за изменение на ОУП е разгледан на заседание на ОЕСУТ, проведено на 30.05.2016г. С решение обективирано в Протокол № 18/30.05.2016 по т.2 от дневния ред, ОЕСУТ изразява положително становище по представения служебен проект за изменение на ОУП на гр.Бургас, в обхват на част от кв.16, 17, 18 и 19  по плана на кв.Крайморие, гр.Бургас. 
Проектът е съгласуван от Министерство на културата със становище изх.№ 33-НН-638/27.06.0216г. Представено е Решение № БС-16-ЕО/01.09.2016г. за преценяване на необходимостта от извършване на екологична оценка на РИОСВ-Бургас.
Предвид гореизложеното, на основание чл.21, ал.1, т.11 от ЗМСМА и чл.127, ал.1, ал.3 и ал.6, във връзка с чл.134, ал.1, т.1    от ЗУТ, предлагам Общински съвет Бургас да вземе следното:

Р Е Ш Е Н И Е:

На основание чл.21, ал.1, т.11 от ЗМСМА и чл.127, ал.1, ал.3 и ал.6, във връзка с чл.134, ал.1, т.1 от ЗУТ, Общински съвет Бургас, одобрява изменение на ОУП на гр.Бургас, с което   част от устройствена зона 7/Жм и 6/Жс, в обхват на УПИ ІІ-158, УПИ ІІІ-280, УПИ ІV-158, УПИ VІ-280, УПИ VІІ-272, УПИ VІІІ-273, УПИ ІХ-273 и  УПИ ІХ-273  в кв. 16, УПИ І-280 в кв. 17, УПИ І-280, УПИ ІІ-281, УПИ VІІ-281, УПИ V-274 в кв. 18 и УПИ ІІІ-279 в кв. 19 по действащия план на кв. Крайморие се обособява в нова устройствена зона 6/Ц2 - ”Локален център – „Форос”, кв. Крайморие” с параметри на застрояване Плътност – до 40%,  Кинт - до 2,0, мин. озел. 50%, с допустимо  високо застрояване с височина над 15 м, което се доказва с ПУП, без допускане на намалени отстояния между отделните застройки, в УПИ II, кв.16 по плана на кв.Крайморие, ПИ с идентификатор 07079.30.2 по КК на гр.Бургас се разрешава изграждане на пунктова сграда без ограничение на градоустройствените параметри, които ще се доказват с РУП, спазвайки всички останали нормативни изисквания и при условията на §9 от Наредба №7/МРРБ за ПНУОВТУЗ, съгласно графичната част  и правилата за прилагане на изменението на ОУП на гр.Бургас по приложения проект. 
Приложения: решение №9-58-3/29.03.2016г. на Общински съвет Бургас за допускане на изменение на ОУП; задание за изменение на ОУП; Извадка от ОУП на гр.Бургас; проект за изменение на ОУП; Решение на Общински съвет Бургас, взето на Заседание №9 от 29.03.2016г. по т.58 от дневния ред; протокол от проведено  обществено обсъждане на проекта; Протокол № 18/30.05.2016 по т.2 от дневния ред на ОЕСУТ; становище изх.№ 33-НН-638/27.06.0216г на Министерство на културата; Решение № БС-16-ЕО/01.09.2016г. за преценяване на необходимостта от извършване на екологична оценка на РИОСВ-Бургас. 
ДИМИТЪР НИКОЛОВ

Кмет на Община Бургас
